Suchinthana/ta-wikipedia huggingface dataset:
மங்கல இசை

மங்கல இசை என்பது தமிழ்நாடு, இலங்கை, சிங்கப்பூர் போன்ற தமிழர் வாழும் நாடுகளில் நாகசுரம் மற்றும் தவில் கருவிகளுடன் வழங்கப்படும் இசையாகும். தமிழர் இல்லங்களிலும்,  தமிழர் சமூக வழிபாட்டிலும், கோயில் தெய்வ வழிபாடுகளிலும் இவ்விசை முக்கியப் பங்கு பெறுவதாலும், மங்கல காரணமான செயற்பாடுகளில் முக்கியப் பங்கு பெறுவதாலும் இதனை மங்கல இசை என்பர். தமிழர் குடும்பங்களில் நடைபெறும் திருமணம், காதணி விழா, புகுமனை புகுதல் போன்ற இல்லற நிகழ்ச்சிகளின் பொழுதும், சமுதாய விழாக்களில் தொடக்க நிகழ்ச்சியாகவும், கோயில் வழிபாடுகளிலும் இவ்விசை விளங்குவதால் இதனை மங்கல இசை என்று அழைக்கின்றனர். 

மங்கலம் என்ற சொல் ஆக்கம், பொலிவு, நற்செயல், திருமணம், அறம், வாழ்த்து, சுபம் போன்ற பொருள்களில் கையாளப்படுகிறது.

மேற்கோள்கள்

வெளி இணைப்புகள்
 மறைந்து வரும் மங்கல இசை:சிறப்புத் தொடர் முதல் பகுதி
 மறைந்து வரும் மங்கல இசை:சிறப்புத் தொடர் இரண்டாம் பகுதி
 மறைந்து வரும் மங்கல இசை:சிறப்புத் தொடர் மூன்றாம் பகுதி
 மறைந்து வரும் மங்கல இசை: பகுதி 4
 மறைந்துவரும் மங்கல இசை:  பகுதி 5
  மறைந்து வரும் மங்கல இசை: பகுதி 6
மறைந்து வரும் மங்கல இசை: பகுதி 7
மறைந்து வரும் மங்கல இசை: பகுதி 11
இசை வகைகள்
கீழடி, சிவகங்கை மாவட்டம்

கீழடி கிராமம் (Keezhadi) தமிழ்நாட்டின் சிவகங்கை மாவட்டத்தின் திருப்புவனம் வட்டத்தில் உள்ள  திருப்புவனம் ஊராட்சி ஒன்றியத்தின், கீழடி ஊராட்சியில் உள்ள கிராமம் ஆகும்.. மதுரை நகரிலிருந்து 11 கி.மீட்டர் தொலைவில் வைகை ஆற்றின் தென்கரையில் அமைந்துள்ளது.

அகழ்வாராய்ச்சி
இந்தியத் தொல்லியல் ஆய்வகம் சார்பில் இந்த ஊரில் நடத்தப்பட்ட அகழ்வாராய்ச்சியில் சங்க காலப் பாடல்களில் (சிலப்பதிகாரம், பரிபாடல், மதுரைக்காஞ்சி போன்றவற்றில்) குறிப்பிடப்பட்டிருந்த பல பொருள்கள் கண்டெடுக்கப்பட்டுள்ளன. இதற்காக, இங்கு 40இற்கும் மேற்பட்ட குழிகள் தோண்டப்பட்டன. இதுவே தமிழ்நாட்டில் நடத்தப்பட்ட பெரிய அகழ்வாராய்ச்சி ஆகும்.

முத்துமணிகள், பெண்களின் கொண்டை ஊசிகள், தாயக்கட்டைகள், சதுரங்கக் காய்கள், சுடுமண் பொம்மைகள், சில்லுகள், நூல் நூற்கும் தக்ளி போன்றவை இங்கு கிடைத்துள்ளன.

வீடுகள் சுட்ட செங்கற்களால் கட்டப்பட்டு, மேற்கூரைகள் ஓடுகள் வேயப்பட்டிருந்திருக்கலாம் என்பதையும், வீடுகளின் அருகே பட்டினப்பாலையில் குறிப்பிடப்படும் சுடுமண் உறைகேணிகளும் இருந்திருக்கலாம் என்பதனையும் இங்குக் கிடைத்துள்ள சான்றுகள் எடுத்துக்காட்டுகின்றன. வீடுகளில் குளியலறைகள் இருந்ததற்கான சான்றும் கிடைத்துள்ளது. தமிழ்ப்பிராமி எழுத்துக்கள் பொறிக்கப்பட்ட கருப்பு, சிவப்பு நிறங்களிலான ஏறத்தாழ 1000 கிலோகிராம் திணிவுடைய மண் ஓடுகள் அகழ்வாராய்ச்சியின் பொழுது கிடைத்திருக்கின்றன.

கண்டெடுக்கப்பட்டவைகள்
இதுவரை இங்கு 5,820 பொருட்கள் கண்டெடுக்கப் பட்டுள்ளன. மேலும் இந்த இடத்தில் சுட்ட செங்கல்லால் ஆன சுவர்கள், உறைக்கிணறுகள், பானை செய்யும் தொழில் கூடங்கள், வெறும் கையால் அமுக்கப்பட்டு உருவாக்கப்பட்ட வடி நீர் கால்வாய்கள், கூரை ஓடுகள் போன்ற பல அமைப்புகள் காணப்பட்டன.

மேலும் தங்கத்தால் செய்யப்பட்ட ஆபரணங்கள், யானை தந்தத்தில் செய்யப்பட்ட ஆபரணங்கள், விளையாட்டுப் பொருட்கள், சுடுமண் விளையாட்டுப் பொருட்கள், இரும்பு கருவிகள், தந்தத்தால் செய்யப்பட்ட சீப்புக்கள், இரத்தின கற்களால் ஆன ஆபரணங்கள், கற்களால் செய்யப்பட்ட ஆபரணங்கள், சுடு மண் மணிகள், வட்ட சில்லுக்கள், காதணிகள், தக்களிகள், மனித மற்றும் விலங்குகளின் வடிவில் பொம்மைகள், கருப்பு மற்றும் சிவப்பு நிற உடைந்த பானை ஓடுகள் மற்றும் ரோமானியா சின்னம் பொறிக்கப்பட்ட பானைகள் கண்டெடுக்கப்பட்டுள்ளன.

நாகரிகம்
கீழடி வைகை நதிக்கரைக்கு மிக அருகில் இருப்பதால் நகர நாகரிகத்தில் சிறந்த விளங்கியதர்கான தெளிவு கிடைத்துள்ளது. செங்கல் கட்டுமானத்தில் வீடுகள், வடிகால் அமைப்புகள், தொழில் கூடங்கள் மற்றும் வணிகம் ஆகியவற்றை பார்க்கும் போது இரண்டாம் நகர நாகரிகம் கங்கை சமவெளி பகுதிகளில் தோன்றும்போது அல்லது அதற்க்கு முன்னதாகவே இங்கு இரண்டாம் நகர நாகரிகம் தோன்றி இருக்கக்கூடும் என்று கருதப்படுகிறது (கிமு 6 ஆம் நூற்றாண்டு).

தமிழக-உரோம வர்த்தக உறவுகள் குறித்த சான்றின் மூலம் அந்தக்கால மக்களின் வணிகத் தொடர்பை அறிந்துகொள்ள முடிகின்றது.

= விருது 
2024 ஆம் ஆண்டு நாட்டின் சிறந்த பாரம்பரிய சுற்றுலா கிராமமாக கீழடியை இந்திய ஒன்றிய சுற்றுலாதுறை தேர்வை செய்தது.

மேலும் பார்க்க
 கீழடி அகழாய்வு மையம்
 கொந்தகை
 அகரம்
 மணலூர்

சான்றுகள்

வெளி இணைப்புகள்
கீழடியில் கண்டெடுக்கப்பட்ட பொருட்கள்

தமிழக தொல்லியற்களங்கள்
சிவகங்கை மாவட்டத்திலுள்ள கிராமங்கள்
சூரபத்மன்

சூரபதுமன் என்பவன் காசியபர் என்ற முனிவருக்கும் மாயை என்ற பெண்ணிற்கும் பிறந்த முதல் மகனாவான். மாயைக்கு தாரகன் மற்றும் சிங்கமுகன் என வேறு மகன்மார் உண்டு. சூரபத்மன் பதுமகோமளை எனும் பெண்ணைத் திருமணம் செய்து கொண்டார். சூரபத்மன் - பதுமகோமளை தம்பதியினருக்கு பாநுகோபன் என்ற மகனும் பிறந்தார்.

கந்த புராணம் 

கந்தபுராணம் படி இவன் சிவனிடம் 1008 அண்டங்களை ஆளும் வரத்தையும், சிவனின் வழி வந்தவர்களைத் தவிர வேறு யாரும் தன்னை அழிக்கக் கூடாது என வரம் பெற்றான். சூரபதுமன் எனபவன் சூரன்+பதுமன் ஆகிய இருவரின் ஒன்றிணைந்த உருவம். அதையே திருமுருகாற்றுப்படையும் கூறுகிறது.

இவன் இவ்வரம் பெற்ற போது சிவன் தட்சிணாமூர்த்தி கோலத்தில் ஆழ்ந்த தவத்தில் இருந்தார். அவரின் தவத்தை களைப்பவர்களுக்கு மரணம் நிச்சயம் என அனைத்து கடவுள்களும் அறிந்திருந்ததால் யாரும் அவரின் தவத்தை கலைக்க முடியாது. அவர் தவத்தில் இருக்கும் வரை அவர் வழியில் குழந்தையும் வராது என்றெண்ணிய சூரபதுமன் இவ்வரத்தைப் பெற்றான்.

தேவர்களின் வற்புறுத்தலால் மன்மதன் அவர் தவத்தைக் கலைக்க மன்மதனை தனது நெற்றிக்கண் கொண்டு சிவன் எரித்துவிட்டார். அதன் பிறகு சிவனின் 6 முகத்தில் உள்ள நெற்றிக்கண்களில் இருந்து முருகன் தோன்றி சூரபதுமனை வதம் செய்தார்.

முருகன் சூரபதுமனை அழித்ததை கந்த சஷ்டி விழாவாக தமிழகத்தில் தற்போதும் கொண்டாடுகின்றனர்.

மேற்கோள்கள் 

இந்து தொன்மவியல் மாந்தர்
அசுரர்
மலாயா தொடருந்து

மலாயா தொடருந்து, (மலாய்: Keretapi Tanah Melayu  ஆங்கிலம்: Malayan Railways;  ஜாவி: كريتاڤي تانه ملايو برحد); என்பது மலேசியத் தீபகற்பத்தில் தொடருந்து சேவைகளை வழங்கும் முதன்மைத் தொடருந்து நிறுவனம் ஆகும். 

கிரேத்தாப்பி தானா மெலாயு (Keretapi Tanah Melayu Berhad) என்று அழைக்கப்படும் இந்த அமைப்பு, பரவலாக கே.டி.எம். (KTM) என அழைக்கப்படுகிறது.

பொது

இந்தத் தொடருந்து அமைப்பு பிரித்தானிய குடியேற்றக் காலத்திலேயே வெள்ளீயப் போக்குவரத்திற்காகக் கட்டமைக்கப்பட்டது. 

முன்னதாக இது மலாய் இராச்சியங்களின் கூட்டமைப்பு தொடருந்து (Federated Malay States Railways) எனவும் மலாயா தொடருந்து நிர்வாகம் (Malayan Railway Administration) எனவும் அழைக்கப்பட்டது.

வரலாறு

1962-ஆம் ஆண்டு முதல் தற்போதைய பெயரான கிரேத்தாப்பி தானா மெலாயு என்று (சுருக்கமாக கே.டி.எம்.) அழைக்கப் படுகின்றது. 1992-ஆம் ஆண்டில் இந்த அமைப்பு முழுமையும் மலேசிய அரசாங்கத்தின் அரசுடைமைத் தனிநிறுவனமாக வரையறுக்கப்பட்டது.

மேற்கோள்கள்

வெளி இணைப்புகள்

 Keretapi Tanah Melayu Official Website
 Keretapi.com - Railway Fan website 
 Ipoh-Padang Besar Electrified Double Tracking Project website 

மலேசிய நிறுவனங்கள்
மலேசியாவில் போக்குவரத்து‎
மலேசியாவில் தொடருந்து போக்குவரத்து‎
மலேசிய அரசு நிறுவனங்கள்
பிரிப்பியம்

பிரிப்பியம் (Divisionism) என்பது, புது உணர்வுப்பதிவுவாத ஓவியங்களில் காணப்படும் சிறப்பியல்பான பாணி ஆகும். இதில், நிறங்கள் கூறுகளாகப் பிரிக்கப்பட்டு புள்ளிகளாகவோ, பகுதிகளாகவோ வரையப்பட்டு ஒளியியல் அடிப்படையில் பொருட்களின் உண்மை நிறத்தைக் கொடுக்கும்படி செய்யப்படுகின்றது. டிவிசியனிசம்இல் மிகவும் பிரபலமான கலைஞர்களில் ஒருவர் விட்டோரி கிரூபிசி டி டிராகோன், அவர் தனது கலை ஆராய்ச்சிகளுக்கு லியெர்னாவில் கோமோ ஏரி அருகில் நீண்டகாலம் வசித்தார்.

பல்வேறு நிறத் துகள்களைக் கலந்து தேவையான நிறத்தைப் பெறுவதற்கு மாறாக, பார்ப்பவர்களே ஒளியியல் அடிப்படையில் நிறங்களை உணர்ந்துகொள்ளும் தேவையை உருவாக்குவதன்மூலம், அறிவியல் அடிப்படையில் மிகக்கூடிய அளவு சாத்தியமான ஒளிர்வைப் பெற முடியும் என பிரிப்பிய ஓவியர்கள் நம்பினர். யோர்ச் சேரா என்பவர், மைக்கேல் இயுசீன் செவ்ரேல், ஒக்டென் ரூட், சார்ள்சு பிளாங்க் போன்றவர்களில் அறிவியல் கோட்பாடுகளில் இருந்து தான் விளங்கிக்கொண்டவற்றை அடிப்படையாகக்கொண்டு 1884ல் இந்தப் பாணியை உருவாக்கினார். இப்பாணி புள்ளிகள் அல்லது சிறிய கீறுகள் மூலம் உருவாக்கப்படும் Pointillism என்னும் பாணியுடன் சேர்ந்து வளர்ச்சியுற்றது. Pointillism என்னும் பாணியில், நிறங்களைப் பிரிப்பது குறித்துக் கவனம் செலுத்தப்படுவதில்லை.

அறிவியற் கோட்பாடுகளும் வளர்ச்சியும்
பார்வை தொடர்பான அறிவியல் கோட்பாடுகள் குறித்து அறிந்த ஓவியர்கள், அக்காலத்தில் மிகவும் வளர்ச்சியுற்றிருந்த உணர்வுப்பதிவுவாதப் பாணியிலிருந்து விலகிச்செல்லத் தொடங்கியபோது 19ம் நூற்றாண்டில் பிரிப்பியப் பாணி உருவானது. பிரிப்பிய ஓவியர்களின் உருவாக்கங்களுக்கு வழிகாட்டிகளாக அமைந்த, நிற வேறுபாடுகள் குறித்த அறிவியல் கோட்பாடுகளும் விதிகளும், அவர்களது உருவாக்கங்களை உணர்வுப்பதிவுவாதப் பாணியிலிருந்து வேறுபடுகின்ற புது உணர்வுப்பதிவுவாதப் பாணியில் வைத்தன. பிரிப்பியப் பாணியில் தாக்கத்தை ஏற்படுத்திய, ஒளி, நிறம் என்பவை தொடர்பான கோட்பாடுகளை உருவாக்கிய அறிவியலாளர்கள், ஓவியர்களுள், சார்ள்சு என்றி, சார்ள்சு பிளாங்க், டேவிட் பியரே கியோட்டினோ அம்பேர்ட் டி சுப்பர்வில், டேவிட் சட்டர், மைக்கேல் இயுசீன் செவ்ரேல், ஒக்டென் ரூட், ஏர்மன் வொன் எம்மோல்ட் என்பவர்கள் அடங்குவர்.

மேற்கோள்கள்

 ஓவியப்பாணிகள்
இபெக்ஸ் காட்டாடு

இபெக்ஸ் காட்டாடு (Ibex) என்பது  காட்டு ஆடு ஆகும். இது  ஒரு  பேரினம் ஆகும். இந்த ஆடு ஒன்பது ஆட்டு இனங்களின் மூதாதை ஆகும். இந்தியாவில் இவை இமயமலையில் காணப்படுகின்றன.

இந்த காட்டு ஆடுகள் மலை வாழ் விலங்குகாக உள்ளன. இவற்றால் வெற்றுப் பாறைகள் மீது ஏறி  உணவு தேடி உண்டு  வாழ முடியும், இவை மிகவும் சுறுசுறுப்பானவை. கட்டுடல் கொண்டவை. ஆண் ஆட்டிற்கு நீணட தாடியும், நீண்ட தட்டையான வளைந்த கொம்புகளும் இருக்கும். பெண் ஆடுகளின் கொம்புகள் சிறியன. இவற்றின் நிறம் பருவ காலத்துக்கு ஏற்ப மாறுபடும். குளிர் காலத்தில் சாம்பல் கலந்த மஞ்சள் நிறமும், வெயில் காலத்தில் ஆண் ஆடுகள் வெண்திட்டுகள் கொண்ட அடர் பழுப்பு நிறமும், பெண் ஆடுகள்  மஞ்சள் கலந்த பழுப்பு நிறமுமாக காணப்படும். இது ஒன்பது ஆட்டு இனங்களுக்கு மூதாதையாக கருதப்படுகிறது அவை.

 West Caucasian tur (Capra caucasica)
 East Caucasian tur (Capra caucasica cylindricornis)
மார்க்கோர் காட்டு ஆடு (Capra falconeri)
வீட்டு ஆடு (Capra hircus; includes feral goat)
 Bezoar ibex (Capra hircus aegagrus)
 அல்பைன் ஐபெக்ஸ் 
 Nubian ibex (Capra nubiana)
 Spanish ibex (Capra pyrenaica)
 Siberian ibex (Capra sibirica)
 Walia ibex (Capra walie)

மேற்கோள்கள் 

ஆடுகள்
ஆப்பிரிக்கப் பாலூட்டிகள்
2015 இல்லாபெல் புவிநடுக்கம்

2015 இல்லாபெல் புவிநடுக்கம்  செப்டெம்பர் 16ந் திகதி  சிலி நாட்டின் இல்லாபெல் கரையோரத்தில் இருந்து 46கி.மீ தூரத்தில், சிலி நியம நேரப்படி 19:54:33 க்கு உந்தத்திறன் ஒப்பளவு  8.3.அளவில் நிகழ்ந்தது. நசுகா தட்டு மற்றும் தென் அமெரிக்கத் தட்டுகளில் ஏற்பட்ட அழுத்தங்களே இப்புவி நடுக்கத்திற்குக் காரணமாகும் இதுவரை நான்கு புவிநடுக்கத்திற்குப் பிந்திய அதிர்வுகள் ஏற்பட்டுள்ளன.

சிலி அரசு 5 பேர் உயிரிழந்ததாக அறிவித்தது  மேலும் 20 பேர் காயமடைந்தனர். சுனாமி எச்சரிக்கை எக்குவடோர், பெரு, நியூசிலாந்து, பிஜி, சொலமன் தீவுகள், கவாய் மற்றும் கலிபோர்னியா ஆகிய நாடுகளுக்கு விடுக்கப்பட்டது.

மேற்கோள்கள்

2015 நிலநடுக்கங்கள்
சிலியில் நிலநடுக்கங்கள்
கால்சியம் அயோடைடு

கால்சியம் அயோடைடு (Calcium iodide) என்பது CaI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். கால்சியம் மற்றும் அயோடின் சேர்ந்து அயனிச் சேர்மமாக இது உருவாகிறது. நிறமற்ற திண்மமாக உள்ள இச்சேர்மம் நீர்த்துப் போகும் தன்மையுடன் நீரில் நன்றாகக் கரையக்கூடிய தன்மையைக் கொண்டிருக்கிறது. கால்சியம் அயோடைடு சேர்மத்தின் பண்புகள் அதனுடன் தொடர்புடைய ஆலைடு சேர்மமான கால்சியம் குளோரைடுடன் ஒத்திருக்கிறது. புகைப்பட வேதியியலில் கால்சியம் அயோடைடு பயன்படுத்தப்படுகிறது. மேலும், பூனைகளுக்கு அயோடின் சத்து வழங்கக் கூடிய அயோடின் மூலமாகவும் இது உணவில் பயன்படுகிறது.

வினைகள் 
1898 ஆம் ஆண்டில் என்றி மோயிசான்,  கால்சியம் அயோடைடை தூய சோடியம் உலோகத்துடன் சேர்த்து ஒடுக்குதல் வினையின் மூலமாக தூய நிலை கால்சியத்தைத் தயாரித்தார்:

CaI2  +  2 Na  →  2 NaI + Ca

கால்சியம் கார்பனேட்டுடன் கால்சியம் ஆக்சைடு அல்லது கால்சியம் ஐதராக்சைடு சேர்த்து ஐதரயோடிக் அமிலத்துடன் சூடுபடுத்துவதன் மூலமாக கால்சியம் அயோடைடைத் தயாரிக்கலாம்:
CaCO3  +  2 HI  →   CaI2  +  H2O + CO2
 
காற்றில் மெல்ல ஆக்சிசன் மற்றும் கர்பன் டை ஆக்சைடுடன் வினைபுரிந்து அயோடினை வெளியேற்றுகிறது. மாசடைந்த அயோடின் மாதிரிகளின்  ஐயந்தரும் மஞ்சள் நிறத்திற்கு இதுவே காரணமாகும் 
 2 CaI2 + 2 CO2 + O2 → 2 CaCO3 + 2 I2

மேற்கோள்கள் 

கால்சியம் சேர்மங்கள்
அயோடைடுகள்
கார மண் உலோக ஆலைடுகள்
நீர் ஈர்க்கும் பொருட்கள்
பெரியதம்பி

பெரியதம்பி (Periya Thambi) 1997 ஆவது ஆண்டில் சித்ரா லெட்சுமணன் இயக்கத்தில் வெளியான ஒரு இந்தியத் தமிழ்த் திரைப்படமாகும். பிரபு, நக்மா ஆகியோர் முக்கிய கதாபாத்திரங்களில் நடித்திருந்தனர். சித்ரா லெட்சுமணன், சித்ரா ராமு ஆகியோர் இணைந்து தயாரித்த இத்திரைப்படத்திற்கு தேவா இசையமைத்திருந்தார். இத்திரைப்படம் 1997 சனவரி 14 அன்று வெளியானது.

மேற்கோள்கள் 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
தலைவாசல் விஜய் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
விஜயகுமார் நடித்த திரைப்படங்கள்
பிரபு நடித்த திரைப்படங்கள்
கவுண்டமணி நடித்த திரைப்படங்கள்
கிழக்கு மாகாண சபையின் கொடி

கிழக்கு மாகாண சபையின் கொடி என்பது, இலங்கையின் ஒன்பது மாகாண சபைகளுள் ஒன்றான கிழக்கு மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.

வரலாறு
1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட கிழக்கு மாகாணமும், வட மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.

இதனால் இரண்டு மாகாணங்களுக்கும் தனித்தனியான கொடிகளின் தேவை ஏற்பட்து. இதைத் தொடர்ந்து 2007 ஆம் ஆண்டில் கிழக்கு மாகாண சபைக்கும், வட மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.

அமைப்பு
கொடி பொதுவான மண்ணிறப் பின்னணி கொண்டது. இதில், "ஃ" வடிவில் அமைந்த மூன்று வட்டங்களுக்குள் கழுகு, மீன், சிங்கம் ஆகியவற்றை உட்படுத்திய சின்னங்கள் உள்ளன. இச்சின்னங்கள் கிழக்கு மாகாணத்தின் மூன்று மாவட்டங்களான திருகோணமலை, மட்டக்களப்பு, அம்பாறை ஆகியவற்றுக்கான குறியீடுகளாக அமைந்துள்ளன. இக்கொடியின் விளிம்பை அண்டி நாற்புறமும் ஒன்றைச் சுற்றி மற்றொன்றாக பல நிறக் கோடுகள் உள்ளன. இவை உட்புறமிருந்து வெளிப்புறமாக இலம் நீலம், நீலம், கடும் நீலம், மஞ்சள் என்பனவாகும். இங்கு இளம் நீலம், மாகாணத்தின் நன்நீர் வளங்களையும், நீல, கடும்நீல நிறங்கள் மூன்று மாவட்டங்களினதும் எல்லைகளாக அமைந்த கடலையும் குறிக்கின்றன. இக்கோடுகளுக்கு உட்புறம் நான்கு மூலைகளிலும் காணப்படும் சூரியன்கள் கிழக்குமாகாத்தின் நிலப்பகுதி முழுவதற்கும் ஒளிவீசும் ஆற்றலைக் குறிப்பதாக அமைக்கப்பட்டுள்ளன.

மேற்கோள்கள்

இவற்றையும் பார்க்கவும்
 வட மாகாண சபையின் கொடி

இலங்கை மாகாண சபைக் கொடிகள்
கிழக்கு மாகாண சபை
இலங்கையின் கொடிகள்
மரகத அழகி

மரகத அழகி (tailed jay, Graphium agamemnon) என்பது பச்சை, கறுப்பு நிறங்களை அதிகமாககக் கொண்ட அழகிகள் குடும்பத்தைச் சேர்ந்த வெப்ப வலய பட்டாம் பூச்சியாகும். இது இந்தியா, இலங்கை முதல் தென்கிழக்கு ஆசியா, ஆவுத்திரேலியா ஆகிய இடங்களை தாயகமாகக் கொண்ட அச்சுறுத்தலுக்கு உள்ளாகாத இனமாகும்.

உசாத்துணை

வெளி இணைப்புகள் 

Sulawesi butterflies

அழகிகள் (பட்டாம்பூச்சிக்குடும்பம்)
வெந்தய வரியன்

வெந்தய வரியன் (Danaus chrysippus, plain tiger) என்பது நடுத்தர அளவுள்ள, ஆசியாவிலும் ஆப்பிரிக்காவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் டனாய்னே துணைக்கும்பத்தையும் சேர்ந்த பட்டாம்பூச்சியாகும். இதன் போலியான நிறத் தோற்றம் பல இனங்கள் போன்று காட்சியளிக்கின்றது.

இப்பட்டாம்பூச்சி முதன் முதலில் ஓவியத்தில் பயன்படுத்தப்பட்டதாக நம்பப்படுகிறது. எகிப்தின் அல்-உக்சுர் எனுமிடத்திலுள்ள 3500 வருடம் பழமையான சுதை ஓவியத்தில் இது வரையப்பட்டுள்ளது.

உசாத்துணை 

 , Torben (1994): Butterflies of Egypt. Saudi Aramco World, issue 5 (September/October): 24-27.

வெளி இணைப்புகள் 

 AdaMerOs - Butterflies Watching & Photography Society in Turkey
 Sri Lanka Wild Information Database

வரியன்கள் (பட்டாம்பூச்சிக்குடும்பம்)
வெண்புள்ளிக் கருப்பன்

{{Taxobox
| name = வெண்புள்ளிக் கருப்பன்
| image = Common Indian Crow (Euploea core asela) - cprogrammer.jpg
| status = LC
| status_system = iucn3.1
| status_ref = <ref>[http://www.iucnredlist.org/details/160339/0 'Euploea core], IUCN</ref>
| image_caption = மேல் பக்கம்
| image2 = Common Crow (Euploea core).JPG
| image2_caption = பக்க பார்வை
| regnum = விலங்கு
| phylum = கணுக்காலி
| classis = பூச்சி
| ordo = Lepidoptera
| familia = வரியன்கள்
| genus = Euploea| species = E. core| binomial = Euploea core| binomial_authority = (Cramer, 1780)
| range_map = Euploea core superspecies - Distribution.png
}}
வெண்புள்ளிக் கருப்பன் (common crow, Euploea core) என்பது பொதுவாக தென் ஆசியாவிலும் அவுத்திரேலியாவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் டனாய்னே துணைக்கும்பத்தையும் இயுபோலா'' இனத்தையும் சேர்ந்த பட்டாம்பூச்சியாகும்.

உசாத்துணை

வெளி இணைப்புகள் 

Sri Lanka Wild Information Database 

வரியன்கள் (பட்டாம்பூச்சிக்குடும்பம்)
1706

1706 (MDCCVI) என்பது கிரெகொரியின் நாட்காட்டியில் ஒரு வெள்ளிக்கிழமையில் தொடங்கிய ஒரு சாதாரண ஆண்டு ஆகும். 11 நாட்கள் பின்தங்கிய பழைய யூலியன் நாட்காட்டியில் இது செவ்வாய்க்கிழமையில் தொடங்கியது.

நிகழ்வுகள் 
சனவரி 26 – எசுப்பானிய மரபுரிமைப் போர்: ஆத்திரியப் படையினரால் பவேரியா தொகுது கைப்பற்றப்பட்டமைக்கு எதிராக பவேரியர்களின் எழுச்சி 75 நாட்களுக்குப் பிறகு முடிவடைந்தது.
சனவரி 26 – பெரும் வடக்குப் போர்: 34,000 சுவீடிய, போலந்துப் படைகளைக் கொண்ட ஒரு கூட்டணி குளிர்காலத்தில் கிரத்னோ என்ற அப்போதைய லித்துவேனிய நகரத்தை முற்றுகையிட்டு, 41,000 உருசிய, சாக்சன் படைகளுடன் மோதியது. ஏப்ரல் 10 வரை நீடித்த கிட்டத்தட்ட மூன்று மாத சண்டைக்குப் பிறகு, இப்போது பெலருசில் அமைந்துள்ள நகரத்தின் கட்டுப்பாட்டை சுவீடன் கைப்பற்ற்றியது.
 மார்ச்சு 27 – எத்தியோப்பியாவின் பேரரசர் முதலாம் இயாசுசு துறவறம் மேற்கொண்டு ஒரு மடாலயத்தில் ஓய்வு பெற்றதை அடுத்து, உயர் அதிகாரிகள் குழு எத்தியோப்பியாவின் பேரரசராக இயாசுசின் மகன் முதலாம் டெக்கில் கைமனோட்டை நியமித்தது.
 ஏப்ரல் 27 – எசுப்பானிய மரபுரிமைப் போர்: 1705 இல் இங்கிலாந்து கைப்பற்றிய பார்செலோனா நகரை, பிரான்சிய, எசுப்பானியப் படைகள் 14 நாட்கள் முற்றுகையின் பின்னர் தமது கட்டுப்பாட்டில் கொண்டு வந்தன.
 மே 12 – ஐரோப்பாவின் பெரும்பாலான பகுதியில் முழுமையான கதிரவ மறைப்பு அவதானிக்கப்பட்டது.

 சூன் 9 – டென்மார்க்-நார்வேயின் நான்காம் பிரடெரிக் மன்னர் முதல் இரண்டு சீர்திருத்தத் திருச்சபையின் என்ரிக் புளூட்சாவ், பர்த்தலோமேயு சீகன்பால்க் ஆகிய லூத்தரன் மதப்பரப்புனர்களை (இன்றைய தமிழ்நாட்டில் உள்ள) தானிசு இந்தியா குடியேற்றத்திற்கு அனுப்பினார்.
 சூன் 28 – எசுப்பானிய மரபுரிமைப் போர்: போர்த்துக்கல் படையினர் மத்ரித் நகரைக் கைப்பற்றி, ஆப்சுபர்கு மரபின் ஆறாம் சார்லசை எசுப்பானியாவின் மன்னராக அறிவித்தனர். போர்பன் ஆட்சியாளர் ஐந்தாம் பிலிப்பு நாட்டை விட்டுத் தப்பி ஓடினார்.
 சூலை 22 – இசுக்காட்லாந்துக்கும் இங்கிலாந்துக்கும் இடையேயான ஒன்றிய ஒப்பந்தம் இலண்டனில் தேசிய சட்டமன்றங்களால் அங்கீகரிக்கப்பட்டது.
 ஆகத்து 4 – எசுப்பானிய மரபுரிமைப் போர்: ஐந்தாம் பிலிப்பு மன்னரின் எசுப்பானிய போர்பன் இராணுவம் மத்ரித்தை போர்த்துக்கீசரிடம் இருந்து மீளக் கைப்பற்றியது.
 அக்டோபர் - தோமசு டுவைனிங் முதலாவது தேனீர் அறையை இலண்டன் ஸ்ட்ராண்ட் 216 ஆம் இலக்கத்தில் திறந்தார். இது இன்றும் (2024) திறந்துள்ளது.
 நவம்பர் 4 – இசுக்காட்லாந்து நாடாளுமன்றம் 116 இற்கு 83 என்ற கணக்கில், இங்கிலாந்துடனான இசுக்காட்லாந்தின் இணைப்பையும், பெரிய பிரித்தானிய இராச்சியத்தை நிறுவவும் அனுமதி அளித்தது.
 நவம்பர் 15 – ஐந்து மாதங்களுக்கு முன்னர் தலாய் லாமா பதவியில் இருந்து அகற்றப்பட்ட ஆறாம் தலாய் லாமா கிங்காய் மாகாணத்தில் தலைமறைவாய் இருந்தபோது காணாமல் போனார், இவர் கொல்லப்பட்டிருக்கலாம் என நம்பப்படுகிறது.
 திசம்பர் 31 – பிரெஞ்சு இந்தியாவின் (இன்றைய புதுச்சேரியின்) முதலாவது தலைமை ஆளுநர் பிரான்சுவா மார்ட்டின் ஏழாண்டு பதவியின் பின்னர் ஓய்வு பெற்றார். இவருக்குப் பதிலாக பியேர் துலீவியர் புதிய தலைமை ஆளுநராக நியமிக்கப்பட்டார்.

பிறப்புகள்
 சனவரி 17 – பெஞ்சமின் பிராங்கிளின், அமெரிக்க மெய்யியலாளர், கண்டுபிடிப்பாளர் (இ. 1790)
 மார்த்தாண்ட வர்மர், திருவிதாங்கூர் அரசை நிறுவியவர் (இ. 1758)

இறப்புகள்
 சத்யாபினவ தீர்த்தர், இந்து மெய்யியலாளர்
 இராணி மங்கம்மாள், மதுரை ஆட்சியாளர்

மேற்கோள்கள்

1706 நாற்காட்டி
கொன்னை வெள்ளையன்

கொன்னை வெள்ளையன் (Common Emigrant, Catopsilia pomona) என்பது நடுத்தர அளவுள்ள, ஆசியாவிலும் அவுத்திரேலியாவிலும் காணப்படும் வெள்ளையன்கள் குடும்ப பட்டாம்பூச்சியாகும். இவற்றில் வேறுபட்ட இரு இனங்கள் (Catopsilia crocale, Catopsilia pomona) உள்ளதாக கருதப்பட்டது.

வெளி இணைப்புகள் 

வெள்ளையன்கள் (பட்டாம்பூச்சிக்குடும்பம்)
தமிழ்நாடு அரசு அதிகாரிகள் நியமன வழக்கு 2015

தமிழ்நாடு அரசு அதிகாரிகள் நியமன வழக்கு, 2015  என்பது தமிழ்நாடு அரசுப் பணியாளர் தேர்வாணையம், 2000 - 2001ஆம் ஆண்டில் தொகுதி 1-க்கான துணை ஆட்சியர், காவல் துறைத் துணைக் கண்காணிப்பாளர், மாவட்டப் பத்திரப் பதிவாளர் உள்ளிட்ட  தொகுதி 1 அலுவலர்களைத் தேர்ந்தெடுக்க நடத்திய போட்டித் தேர்வில், தேர்ச்சி பெற்ற 91 பேர்களுக்கு, தமிழக அரசு பதவி நியமனம் வழங்கியது குறித்த வழக்காகும்.

வரலாறு
தொகுதி 1-க்கான காலிப் பணியிடங்களை நிரப்பத் தமிழ்நாடு அரசுப் பணியாளர் தேர்வாணையம், 2000–2001–ம் ஆண்டில் நடத்திய போட்டித் தேர்வில் தேர்ச்சி பெற்ற 91 பேர்களுக்கு  துணை ஆட்சியர் போன்ற அரசு உயர்பதவிகளுக்குத் தேர்ந்தெடுக்கப்பட்டு, 2005ஆம் ஆண்டில் பணி நியமனம் வழங்கப்பட்டது. அந்தத் தேர்வில் பல்வேறு முறைகேடுகள் நடந்திருப்பதாகக் கூறி நடராஜன் என்பவர் 2005–ம் ஆண்டு சென்னை உயர் நீதிமன்றத்தில் வழக்குத் தொடர்ந்திருந்தார்.

வழக்கை விசாரித்த உயர் நீதிமன்றம், 91 பேரில் 83 பேர்கள் தேர்ச்சி பெற்றது செல்லாது என்றும், உடனடியாக அவர்களை அரசுப் பதவிகளில் இருந்து நீக்க வேண்டும் என்றும் தீர்ப்பு வழங்கியது.   

இந்தத் தீர்ப்பை எதிர்த்து பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பில் இந்திய உச்ச நீதிமன்றத்தில் மேல்முறையீடு செய்தது.  சென்னை உயர் நீதிமன்றத்தின் தீர்ப்பை உச்ச நீதிமன்றம் உறுதி செய்தது.

இடைக்கால உத்தரவு
உச்ச நீதிமன்றத்தின் தீர்ப்பில் மாற்றம் கோரி பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பாக புதிய மனு தாக்கல் செய்தனர். மனுவை விசாரித்த உச்ச நீதிமன்றம், வழக்கில் தொடர்புடைய 83 அதிகாரிகளும் தொடர்ந்து தமிழக அரசுப் பதவியில் நீடிக்கலாம் என்று  இடைக்கால உத்தரவை வழங்கியது.

இந்திய ஒன்றிய அரசுப்பணியாளர் தேர்வாணையத்தின் ஆய்வறிக்கை
இந்த வழக்கு விசாரணை நடைபெற்றுக் கொண்டிருந்த காலத்தில் தேர்ந்தேடுக்கப்பட்ட  91 பேரில், 15 பேர் வேறு பணிகளுக்கு சென்றுவிட்டனர், மூன்று பேர் மரணமடைந்து விட்டனர், ஒன்றிய அரசுப்பணியாளர் தேர்வாணையத்தின் மறு மதிப்பீட்டில் எட்டு பேர் மட்டும் தேர்ச்சி பெற்றிருந்தனர், எஞ்சியவர்கள் 65 பேர் மட்டுமே இவ்வழக்கில் தொடர்புடைய அரசு அதிகாரிகள்.

இந்த வழக்கு தொடர்பான 65 பேரின் விடைத்தாள்களை ஆய்வு செய்து விரிவான அறிக்கை அளிக்க உச்ச நீதிமன்றம் பிறப்பித்த உத்தரவின்படிஒன்றிய அரசுப்பணியாளர் தேர்வாணையம் வழக்கு குறித்த 65 பேரின் விடைத்தாள்களை ஆய்வு செய்து அறிக்கையை உச்ச நீதிமன்றத்தில் தாக்கல் செய்தது. 

6 மே 2015 அன்று இந்த அறிக்கையை அனைத்து தரப்பினருக்கும் வழங்கவும், அதன் மீது ஏதேனும் மறுப்பு இருப்பின் அதனைக் குறித்து நான்கு வாரங்களுக்குள் எழுத்து மூலமாக உச்ச நீதிமன்றத்தில் தாக்கல் செய்ய உத்திரவிட்டது.

உச்ச நீதிமன்ற அமர்வு விசாரனை
ஒன்றிய அரசுப்பணியாளர் தேர்வாணையம் தாக்கல் செய்த அறிக்கையை விசாரிக்க, நீதியரசர்கள் அனில் ஆர். தவே மற்றும் தீபக் மிஸ்ரா ஆகியோர் கொண்ட உச்ச நீதிமன்ற அமர்வு இவ்வழக்கை விசாரணைக்கு எடுத்துக் கொண்டது.

தீர்ப்பு
இந்த வழக்கில் 1 சூலை 2014 அன்று  இந்திய உச்ச நீதிமன்றம்  வழங்கிய தீர்ப்பில் 83 அதிகாரிகளின் தேர்வு முறையற்றது என்று தீர்ப்பு வழங்கியது

மேற்கோள்கள்

வெளி இணைப்புகள்
 http://www.tnsic.gov.in/judgements/pdfs/E-35336-12-7-11-12.pdf    TAMILNADU INFORMATION COMMISSION No.2 Theagaraya Road, Teynampet, Chennai 600 018. Tel: 24347590
  TNPSC Group1 case
 83 அதிகாரிகள் தகுதி நீக்கம் செய்யப்பட்ட வழக்கு: உச்ச நீதிமன்றத்தில் தமிழக அரசு மனு

தமிழ்நாட்டில் வழக்குகள்
அரவிந்தன் (திரைப்படம்)

அரவிந்தன் (Aravindhan) 1997ஆவது ஆண்டில் பிப்ரவரி மாதம் 16 ஆம் தேதியன்று  டி. நாகராஜன் இயக்கத்தில் வெளியான ஒரு இந்தியத் தமிழ்த் திரைப்படமாகும். சரத்குமார், பார்த்திபன், நக்மா, ஊர்வசி, பிரகாஷ் ராஜ் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு யுவன் சங்கர் ராஜா இசையமைத்திருந்தார். இது, இவர் இசையமைத்த முதல் திரைப்படமாகும். இத்திரைப்படம் எதிர்பார்த்த அளவிற்கு வெற்றியைப் பெறவில்லை. இத்திரைப்படம், 1968ஆம் ஆண்டில் 44 பேர் உயிருடன் எரித்து படுகொலை செய்யப்பட்ட கீழ்வெண்மணி படுகொலையினை அடிப்படையாகக் கொண்டு உருவாக்கப்பட்டது.

மேற்கோள்கள்

வெளி இணைப்புகள் 
 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
அறிமுக இயக்குநர் திரைப்படங்கள்
சரத்குமார் நடித்த திரைப்படங்கள்
பார்த்திபன் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
டெல்லி கணேஷ் நடித்த திரைப்படங்கள்
தலைவாசல் விஜய் நடித்த திரைப்படங்கள்
சிவப்புடல் அழகி

சிவப்புடல் அழகி (crimson rose, Pachliopta hector) என்பது அழகிகள் குடும்பத்தைச் சேர்ந்த பட்டாம்பூச்சியாகும். இது இந்தியாவிலும் இலங்கையிலும் மியன்மாரிலும் காணப்படுகிறது. இந்தியாவில் மேற்குத் தொடர்ச்சி மலைத்தொடர், தென்னிந்தியா, கிழக்கிந்தியா ஆகிய இடங்களில் காணப்படுகின்றன. அந்தமான் தீவுகளில் தனியாகவும் காணப்படுகின்றன.

உசாத்துணை

வெளி இணைப்புகள்

 The Common Rose
 Srilankan insects
 Autecology of the endemic Crimson Rose 

அழகிகள் (பட்டாம்பூச்சிக்குடும்பம்)
உரோசா அழகி

உரோசா அழகி (common rose, Pachliopta aristolochiae) என்பது அழகிகள் குடும்பத்தைச் சேர்ந்த பட்டாம்பூச்சியாகும். இது பொதுவாக தென்கிழக்காசியாவில் காணப்படுகிறது.

பரவல் 
இது ஆப்கானித்தான், பாக்கித்தான், இந்தியா (அந்தமான் தீவுகள் உட்பட), நேபாளம், இலங்கை, மியான்மர், தாய்லாந்து, ஜப்பான் (தென்மேற்கு ஒகினாவா மட்டும்), லாவோஸ், வியட்நாம், கம்போடியா, நிக்கோபார் தீவுகள், தீபகற்பம் மற்றும் கிழக்கு மலேசியா, புருனே, பிலிப்பீன்சு (பலவான், லெய்ட்), இந்தோனேசியா, வங்காளதேசம், தைவான்  உட்பட ஆசியாவில் பரவலாக காணப்படுகிறது.

உசாத்துணை

வெளி இணைப்புகள் 

Sri Lanka Wild Life Information Database
 http://www.angelfire.com/journal2/chinfahshin/history/rose.html
 http://www.srilankaninsects.net/Butterflies/Papilionidae/CommonRose/CommonRose.htm

அழகிகள் (பட்டாம்பூச்சிக்குடும்பம்)
இலங்கை அழகி

இலங்கை அழகி (Sri Lankan Birdwing, Troides darsius) என்பது "அழகி" இனத்தைச் சேர்ந்த இலங்கையில் காணப்படும் பட்டாம்பூச்சியாகும்.

இலங்கைத் தீவில் இதுவே பெரிய பட்டாம்பூச்சியாகவும் தீவு முழுவதிலும் பரந்து காணப்படுகிறது. இதனை இலங்கையில் மட்டுமே காணலாம். இது பயிர்களை சேதப்படுத்துவதோ அல்லது நோய்க்காவியாகவோ காணப்படுவதில்லை. இப்பண்புகளை இது கொண்டுள்ளதால் இதனை "இலங்கையின் தேசிய பட்டாம்பூச்சி" என சூற்றடல் அமைச்சினால் அறிவிக்கப்பட்டது.

உசாத்துணை

வெளி இணைப்புகள் 

Online guide to Butterflies of Sri Lanka  Images of the adult and life stages, descriptions
www.butterflycorner.net  Images from Naturhistorisches Museum Wien(English/German)
ARKive  Photos. More information.
Nagypal
Sri Lanka Montane Rain Forests Ecoregion

அழகிகள் (பட்டாம்பூச்சிக்குடும்பம்)
ஐரோப்பிய மயில்

ஐரோப்பிய மயில் (European Peacock, Aglais io), என்பது ஐரோப்பாவிலும் மிதமாக ஆசியாவிலும் குறிப்பாக யப்பானிலும் காணப்படும் வண்ணமயமான பட்டாம்பூச்சியாகும்.

ஐரோப்பிய மயில் தன் எல்லையை விரிவுபடுத்திக் கொள்வதுடன், அது அச்சுறுத்தலுக்கு உள்ளான இனமாகவும் உள்ளது.

உசாத்துணை

வெளி இணைப்புகள் 

 Peacock Photosynth  Photosynth of Peacock Butterfly - Inachis io
 Peacock (Inachis io) from the , UK Butterflies
 HD video of Peacock and Vanessa butterflies
 Peacock page, Aglais io  from the Butterfly Conservation
 Inachis io , Arkive
 Inachis io , Learn about Butterflies
 Peacock - Inachis io , Captain's European Butterfly Guide

வரியன்கள் (பட்டாம்பூச்சிக்குடும்பம்)
கி. சிவநேசன்

கிட்டிணன் சிவனேசன் (சனவரி 21, 1957 - மார்ச் 6, 2008) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் 2008 மார்ச் 6 இல் இலங்கைத் தரைப்படையின் ஆழ ஊடுருவித்தாக்கும் படையணியினால் மேற்கொள்ளப்பட்ட கண்ணிவெடித் தாக்குதல் ஒன்றில் கொல்லப்பட்டார்.

ஆரம்ப வாழ்க்கை
1957 ஆம் ஆண்டில் பிறந்த சிவனேசன் யாழ்ப்பாண மாவட்டம், கரவெட்டியைச் சேர்ந்தவர். நெல்லியடி மத்திய மகா வித்தியாலயத்தில் கல்வி கற்றர். யாழ் குடாநாட்டில் பனை, மற்றும் தென்னை அபிவிருத்திச் சபைகள் பலவற்றைத் தோற்றுவித்தார். ஏ9 நெடுஞ்சாலை மூடப்பட்ட போது மல்லாவிகு இடம்பெயர்ந்தார். 1996 முதல் 2004 ஆம் ஆண்டு வரை வட பிராந்திய தென்னை அபிவிருத்துக் கூட்டுறவுச் சபையின் பொது முகாமையாளராகப் பணியாற்றினார்.

அரசியலில்
2004 நாடாளுமன்றத் தேர்தலில் சிவனேசன் தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 43,730 விருப்பு வாக்குகள் பெற்று நாடாளுமன்றம் சென்றார்.

படுகொலை
2008 மார்ச் 6 அன்று, சிவனேசன் கொழும்பில் நாடாளுமன்றத்தில் இருந்து ஏ9 நெடுஞ்சாலை வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள விடுதலைப் புலிகளின் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கிமீ தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார்.

இத்தாக்குதலை இலங்கைப் படைத்துறை மேற்கொண்டதாக மீது தமிழ்த் தேசியக் கூட்டமைப்பு குற்றஞ்சாட்டியது. படையினரின் ஆழ ஊடுருவித்தாக்கும் படையணியினரே காரணம் என அவர்கள் கூறினர். சிவனேசன் இலங்கை இராணுவத்தினரால் தான் அச்சுறுத்தப்படுவதாக முன்னர் தெரிவித்திருந்தார். இவரது வாகனம் 2007 ஆம் ஆண்டிலும் கிளைமோர் தாக்குதலுக்கு உள்ளானது. இக்குற்றச்சாட்டுகளை இராணுவம் மறுத்தது.

2008 மார்ச் 7 இல் விடுதலைப் புலிகள் சிவனேசனுக்கு மாமனிதர் விருது வழங்கிக் கௌரவித்தது.

மேற்கோள்கள் 

1957 பிறப்புகள்
2008 இறப்புகள்
இலங்கையில் கொலை செய்யப்பட்ட அரசியல்வாதிகள்
மாமனிதர் விருது பெற்றவர்கள்
இலங்கையின் 13வது நாடாளுமன்ற உறுப்பினர்கள்
இலங்கை இந்துக்கள்
இலங்கைத் தமிழ் அரசியல்வாதிகள்
தமிழ்த் தேசியக் கூட்டமைப்பு அரசியல்வாதிகள்
யாழ்ப்பாணத்து நபர்கள்
இருபத்தொராம் நூற்றாண்டு இலங்கை அரசியல்வாதிகள்
வரிக்குதிரை அழகி

வரிக்குதிரை அழகி (Zebra Swallowtail, Protographium marcellus) என்பது அழகிகள் குடும்பத்தைச் சேர்ந்த, கிழக்கு அமெரிக்காவையும் தென்கிழக்கு கனடாவையும் தாயகமாகக் கொண்ட பட்டாம்பூச்சியாகும். இதன் தனித்துவமான நீண்ட வால் போன்ற அமைப்பும், வரிக்குதிரையை நினைவூட்டும் கறுப்பு-வெள்ளைக் கோடுகளின் வடிவமும் இதனை இலகுவாக அடையாளங்கான உதவுகிறது.

உசாத்துணை

வெளி இணைப்புகள் 

  zebra swallowtail on the UF / IFAS Featured Creatures Web site

அழகிகள் (பட்டாம்பூச்சிக்குடும்பம்)
கால்சியம் சல்பைடு

கால்சியம் சல்பைடு ( Calcium sulfide) என்பது CaS. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் கனசதுர வடிவ பாறை உப்பாக படிகமாகிறது. வெப்பக் காற்றில் கந்தகம் நீக்கும் செயல் முறையின் விளைபொருளான கிப்சத்தின் மறுசுழற்சியின் பகுதிப்பொருளாக கால்சியம் சல்பைடு ஆராயப்படுகிறது. சல்பைடு அயனிகளைக் கொண்டிருக்கும் மற்ற உப்புகள் போலவே கால்சியம் சல்பைடும் ஐதரசன் சல்பைடு வாயுவின் நெடியைக் கொண்டிருக்கிறது. கால்சியம் சல்பைடு நீராற்பகுப்பு அடைவதால் சிறிதளவு ஐதரசன் சல்பைடு வாயு உருவாவது இதற்குக் காரணமாகும்.

அணு அமைப்பின் அடிப்படையில் சோடியம் குளோரைடின் நோக்குருவில் கால்சியம் சல்பைடும் படிகமாகிறது. இப்படிகத்தில் உள்ள பிணைப்புகள் யாவும் அயனிப்பிணைப்பில் காணப்படுகின்றன. அதிகமான உருகுநிலையும் இதனுடைய அயனிப்பிணைப்பை உறுதி செய்கிறது. படிகத்தில் ஒவ்வொரு S2− அயனியும் ஆறு Ca2+ அயனி எண்முகங்களால் சூழப்பட்டுள்ளன. இதற்கு எதிராக ஒவ்வொரு Ca2+ அயனியும் ஆறு S2− அயனிகளால் சூழப்பட்டுள்ளன.

தயாரிப்பு  
கால்சியம் சல்பேட்டின் மீவெப்பக் கார்பனொடுக்க வினையின் மூலமாக கால்சியம் சல்பைடு தயாரிக்கப்படுகிறது. கார்பனை, கார்பன் டை ஆக்சைடாக மாற்றுவதன் மூலமாக கால்சியம் சல்பைடு உருவாகிறது.
CaSO4  +  2 C  →  CaS  +  2 CO2
எஞ்சியுள்ள CaSO4 வினையை மேலும் தொடர்கிறது. 
3 CaSO4  +  CaS  →  4 CaO  +  4 SO2
இரண்டாவது வினையில் +6 ஆக்சிசனேற்ற நிலையில் உள்ள சல்பேட்டு -2 ஆக்சிசனேற்ற நிலையில் உள்ள சல்பைடை +4 ஆக்சிசனேற்ற நிலையில் இருக்கும் கந்தக ஈராக்சைடாக ஆக்சிசனேற்றம் செய்கிறது. அதே வேளையில் +6 ஆக்சிசனேற்ற நிலையில் உள்ள சல்பேட்டு தானும் +4 ஆக்சிசனேற்ற நிலையில் இருக்கும் கந்தக ஈராக்சைடாக மாறுகிறது. 
லெப்லாங்கு செயல்முறையில் கால்சியம் சல்பைடு ஓர் உடன் விளைபொருளாகவும் விளைகிறது.

வினைகள் மற்றும் பயன்கள் 
நீருடன் தொடர்பு ஏற்படுகையில், அது காற்றில் உள்ள ஈரப்பதமாக இருந்தாலும் சரி கால்சியம் சல்பைடு சிதைவடைந்து Ca(SH)2, Ca(OH)2, மற்றும்  Ca(SH)(OH) கலவையைக் கொடுக்கிறது.
CaS  +  H2O  →  Ca(SH)(OH)
Ca(SH)(OH)  +  H2O  →  Ca(OH)2  +  H2S
சுண்ணாம்புப் பால், Ca(OH)2, தனிமநிலை கந்தகத்துடன் வினைபுரிந்து கந்தகச்சுண்ணாம்பைத் தருகிறது. இது ஒரு பூச்சிக் கொல்லியாகப் பயன்படுகிறது. இப்பூச்சிக் கொல்லியில் உள்ள செயல் திறன்மிக்க பகுதிப்பொருள் பல்சல்பைடு ஆகும். இச்சல்பைடு கால்சியம் சல்பைடு அல்ல என்பது கவனிக்கத்தக்கது ஆகும்.

கால்சியம் சல்பைடு ஐதரோகுளோரிக் அமிலம் போன்ற அமிலங்களுடன் வினைபுரிந்து நச்சு மிகுந்த ஐதரசன் சல்பைடு வாயுவை வெளியிடுகிறது.
 CaS + 2 HCl → CaCl2 + H2S

இயற்கைத் தோற்றம் 
ஒல்டாமைட்டு என்ற கனிமமே கால்சியம் சல்பைடின் கனிமவடிவமாகும். சில எரிகற்களின் அரிய பகுதிப்பொருளாகவும் கால்சியம் சல்பைடு காணப்படுகிறது. சூரிய விண்முகில் ஆராய்ச்சியில் கால்சியம் சல்பைடு மிகுந்த அறிவியல் முக்கியத்துவம் வாய்ந்த சேர்மமாக விளங்குகிறது. தேவையற்ற கரிக்குவியலை எரிக்கும் போதும் இச்சேர்மம் உருவாகிறது.

மேற்கோள்கள் 

மோனோசல்பைடுகள்
கால்சியம் சேர்மங்கள்
விண்வீழ்கல் கனிமங்கள்
கந்தகச் சேர்மங்கள்‎
பாறை உப்பு படிகக் கட்டமைப்பு
பூட்டான் புகழ்

பூட்டான் புகழ் (Bhutan Glory, Bhutanitis lidderdalii) என்பது அழகிகள் குடும்பத்தைச் சேர்ந்த, பூட்டானிலும் வடகிழக்கு இந்தியாவிலும் தென்கிழக்கு ஆசியாவிலும் காணப்படும் பட்டாம்பூச்சியாகும்.

இது பட்டாம்பூச்சி சேகரிப்பாளர்னளால் அதனுடைய நிற அமைப்பினால் அதிகம் வாங்கப்படுகிறது. இது 12 செ.மீ இறக்கைஅகலத்தைக் கொண்டது.

உசாத்துணை

வெளி இணைப்புகள் 

 "Bhutanitis lidderdalii" on Tree of Life website. 
 Host plants of "Bhutanitis lidderdalii" on HOSTS - a Database of the World's Lepidopteran Hostplants. NMNH, London. Accessed 30 November 2010.

அழகிகள் (பட்டாம்பூச்சிக்குடும்பம்)
வரிக்குதிரை நீள்சிறகி

வரிக்குதிரை நீள்சிறகி (Heliconius charithonia, zebra longwing) என்பது வரியன்கள் குடும்பத்தையும் கெலிகோய்னே துணைக்குடும்பத்தையும் சேர்ந்த பட்டாம்பூச்சியாகும். இதன் தடிப்பான கறுப்பு-வெள்ளைக் கோடு எச்சரிக்கும் நிறத் தோற்றம் கொன்றுண்ணிகளை எச்சரிக்கிறது.

உசாத்துணை

வெளி இணைப்புகள் 

 Heliconius charitonia on BugGuide.net
 Heliconius charitonia and other Heliconius butterfly photos 
 Photo album of just Heliconius charitonia on WebShots
 Zebra longwing on the UF / IFAS Featured Creatures Web site

வரியன்கள் (பட்டாம்பூச்சிக்குடும்பம்)
பொன்னழகி (பட்டாம்பூச்சி)

பொன்னழகி (Golden Birdwing, Troides aeacus) என்பது அழகிகள் குடும்பத்தைச் சேர்ந்த பெரிய பட்டாம்பூச்சியாகும்.

இது வட இந்தியா, நேபாளம், பர்மா, சீனா, தாய்லாந்து, லாவோஸ், வியட்நாம், கம்போடியா, மலேசியா தீபகற்பம், இந்தோனேசியா ஆகிய இடங்களில் காணப்படுகிறது. இது பொதுவானதும், அபாயத்திற்கு உள்ளானாலும் அச்சுறுத்தலுக்கு உள்ளாகவில்லை. மலேசியா தீபகற்பத்தில் இது பாதுகாக்கப்பட வேண்டியுள்ளது.

உசாத்துணை

வெளி இணைப்புகள் 

 Butterfly Corner
 Biolib
 Butterflies of Indochina

அழகிகள் (பட்டாம்பூச்சிக்குடும்பம்)
அண்டார்க்டிசைட்டு

அண்டார்க்டிசைட்டு (Antarcticite) என்பது CaCl2•6H2O.என்ற மூலக்கூற்று வாய்ப்பாடு கொண்ட அசாதாரணமான கால்சியம் குளோரைடு அறுநீரேற்று கனிமம் ஆகும். நிறமற்ற ஊசி போன்ற முக்கோணப் படிகங்களாக இது உருவாகிறது. நீர் உறிஞ்சும் திறன் கொண்ட இக்கனிமம் குறைவான நீர் ஒப்படர்த்தி 1.715 மதிப்பைக் கொண்டுள்ளது.
 
பெயரில் உள்ளபடி இக்கனிமம் 1965 ஆம் ஆண்டில் அண்டார்டிக்காவில் கண்டறியப்பட்டது. விக்டோரியா நிலப்பகுதியில் உள்ள ரைட் பள்ளத்தாக்கின் மேற்கு எல்லையில் தோன் யூவான் குளம் என்று பெயரிடப்பட்டுள்ள ஒர் ஏரியில் படிக வீழ்படிவாக இக்கனிமம் காணப்பட்டது. டெட்சுயா டொரில் மற்றும் சோயோ ஒசாக்கா என்ற யப்பானைச் சேர்ந்த புவிவேதியியல் அறிஞர்கள் இருவர் இக்கண்டுபிடிப்பை நிகழ்த்தினர். கலிபோர்னியாவில் உள்ள பிரிசுடோல் உலர் ஏரியின்]] உப்புநீரிலும், பகாமாசுவில் உள்ள வடக்கு ஆண்ட்ரோசு தீவின் நீலக் குழியின் உப்புநீர் அடுக்கிலும் காணப்பட்டதாகப் பின்னர் தெரிவிக்கப்பட்டுள்ளது. தென் ஆப்பிரிக்காவில் உள்ள பசுவெல்ட் தீப்பாறை வளாகத்தில் காணப்பட்ட பெக்மாடைட்டு வகை படிகப்பொருளில் குவார்ட்சு பாய்மத்திலும் காணப்பட்டதாக அறியப்படுகிறது.
  
கலிபோர்னியா உலர் ஏரியில் கிடைத்த அண்டார்க்டிசைட்டு கனிமத்துடன் ஆலைட்டு, கிப்சம், செலசுடைன் ஆகிய கனிமங்களும் இணைந்து காணப்பட்டன. இதைப்போலவே கால்சியம் குளோரைடின் இருநீரேற்று வடிவ சின்யாரைட்டு கனிமமும் நாற்கோணத் தொகுதியாகப் படிகமாகிறது. ஐதரோபைலைட்டு என்ற மற்றொரு கால்சியம் குளோரைடின் கனிமம் அண்டார்க்டிசைட்டு, சின்யாரைட்டு ஆகிய கனிமங்களில் இருந்து மாறுபட்டு இருக்கிறது.

மேற்கோள்கள் 

ஆலைடு கனிமங்கள்
முக்கோணவமைப்புக் கனிமங்கள்
குளோரைடு கனிமங்கள்
அபுரைட்டு

அபுரைட்டு (Abhurite) என்பது Sn3O(OH)2Cl2 என்ற மூலக்கூற்று வாய்ப்பாடு கொண்ட வெள்ளீயம், ஆக்சிசன், ஐதரசன், குளோரின் ஆகிய தனிமங்களின் கனிமம் ஆகும். Sn21O6(OH)14Cl16 என்ற மூலக்கூற்று வாய்ப்பாடாலும் இதை அடையாளப்படுத்தலாம்.  செங்கடல் கடற்கரையோரம் உள்ள ஜித்தா நகருக்கு அருகிலுள்ள சிறுகுடாவான சாரம் அபூரில் தரைதட்டிய கப்பலோரத்தில் வெள்ளீய பாளம் கண்டறியப்பட்டதால் இக்கனிமத்திற்கு அபுரைட்டு எனப்பெயரிடப்பட்டது. தனிமங்களின் கடினத்தன்மையை அளக்க உதவும் மோவின் அளவுகோலில் அபுரைட்டின் கடின எண் 2 ஆகும். அபுரைட்டு வெளிர் பச்சை/மஞ்சள் முதல் அடர் பழுப்பு/பச்சை வரை நிறத்தில் மாறுபடும்.

பன்னாட்டு கனிமவியல் சங்கம் அபுரைட்டு கனிமத்தை Abh என்ற குறியீட்டால் அடையாளப்படுத்துகிறது.

மேற்கோள்கள் 

Mindat.org - Abhurite
Webmineral.org - Abhurite
Handbook of Mineralogy - Abhurite 

வெள்ளீயக் கனிமங்கள்
ஆலைடு கனிமங்கள்
குளோரைடு கனிமங்கள்
கயின்ஸ் அழகி

கயின்ஸ் அழகி (Cairns Birdwing, Ornithoptera euphorion) என்பது அழகி குடும்பத்தைச் சேர்ந்த, வடகிழக்கு ஆத்திரேலியாவை தாயகமாகக் கொண்ட பட்டாம்பூச்சியாகும். ஆத்திரேலியாவில் இதுவே அப்பகுதிக்குரிய பெரிய பட்டாம்பூச்சி இனமாகும். ஆத்திரேலியாவில் இது "குக்டவுன் அழகி", "தென் அழகி" ஆகிய பொருள்படவும் அழைக்கப்படுகிறது. ஆத்திரேலிய நகர்களில் ஒன்றாக கரின்ஸ் உள்ளது. அப்பகுதியில் இவை காணப்படுகிறன.

உசாத்துணை 

 Braby, Michael F. (2004). The Complete Field Guide to Butterflies of Australia. CSIRO Publishing. .

வெளி இணைப்புகள் 

 Northeastern Australia.Queensland’s tropical rainforests. Ecoregion

அழகிகள் (பட்டாம்பூச்சிக்குடும்பம்)
சாரா நீள்சிறகி

சாரா நீள்சிறகி (Sara Longwing, Heliconius sara) என்பது மெக்கிக்கோ முதல் அமேசான் படுகை, தென் பிரேசில் வரையான இடங்களில் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்த பட்டாம்பூச்சியாகும். இதன் சிறகு அகலம் 55-60 மிமி ஆகும். பொதுவாக நீள்சிறகி பட்டாம்பூச்சிகளின் சுவையை ஊனுண்ணிகள் விரும்புவதில்லை.

உசாத்துணை

வெளி இணைப்புகள் 

Kemp, D. J. (2000). Butterfly contests: neither paradoxical nor contradictory . Animal Behaviour, 60, F44–F46. Retrieved September 26, 2005 (PDF)
Reiman Gardens, Iowa State University. Sara Longwing. Retrieved September 26, 2005 from Sara Longwing

வரியன்கள் (பட்டாம்பூச்சிக்குடும்பம்)
தென் அமெரிக்கப் பட்டாம்பூச்சிகள்
இலங்கை இளஞ்சிவப்பு அழகி

இலங்கை இளஞ்சிவப்பு அழகி அல்லது சிலோன் இளஞ்சிவப்பு அழகி (Ceylon Rose, Sri Lankan Rose, Pachliopta jophon) என்பது அழகிகள் குடும்பத்தைச் சேர்ந்த பட்டாம்பூச்சியாகும். இலங்கையில் காணப்படும் இது, அந்நாட்டுக்குரிய இனமாகும். இது அங்குள்ள மழைக் காடுகளிலும் தென்மேற்கு மத்திய மலைநாட்டிலும் காணப்படுகிறது. இது முன்னர் சிவப்புடல் அழகியின் துணையினமாக வகுக்கப்பட்டிருந்தது.

உசாத்துணை

வெளி இணைப்புகள்
ARKive  Photos
srilankabutterflies.net  Photos and descriptions
srilankaninsects.net Photos and descriptions

அழகிகள் (பட்டாம்பூச்சிக்குடும்பம்)
தென் தோரணம்

தென் தோரணம் (Southern Festoon, Zerynthia polyxena) என்பது அழகிகள் குடும்பத்தைச் சேர்ந்த பட்டாம்பூச்சியாகும்.

இப்பட்டாம்பூச்சிகள் சூடான, வெயிலுள்ள திறந்த வெளிகளான ஆற்றுக் கரைகள், பயிர்ச் செய்யும் இடங்கள், புற்கள் உள்ள இடங்கள் போன்ற பகுதிகளில் காணப்படும். பொதுவாக இவை கடல் மட்டத்திலிருந்து 1,700 மீ உயரத்தில், குறிப்பாக 900 மீற்றருக்கு குறைவாக இடத்தில் காணப்படும்.

உசாத்துணை

வெளி இணைப்புகள்
European Butterflies and Moths
Moths and Butterflies of Europe and North Africa
Globis Gart
 

அழகிகள் (பட்டாம்பூச்சிக்குடும்பம்)
கேள்விக் குறியன்

கேள்விக் குறியன் (Question Mark, Polygonia interrogationis)  தென் அமெரிக்க பட்டாம்பூச்சியாகும். இது மரங்கள் நிறைந்த பகுதியிலும் நகரப் பூங்காக்களிலும், குறிப்பாக மரங்களும் வெற்றிடமும் உள்ள இடங்களில் வாழும். இதனுடைய சிறகுத் தோற்ற அமைப்பினால் உருமறைப்புச் செய்து பழுத்து விழுந்த இலை போல் தோற்றமளிக்கும்.

வளர்ந்த பட்டபம்பூச்சியின் சிறகு அகலம்  ஆகக் காணப்படும். இதனுடைய பறப்புக் காலம் மே முதல் செப்டம்பபு ஆகும். இதன் சிறகில் உள்ள வெள்ளி நிறக் குறி இரண்டு பகுதிகளாக; வளைந்த கோடு, புள்ளி எனக் காணப்படுகிறது. இது ? வடிவத்தை உருவாக்கி இதன் பெயர்க் காரணமாகிவிட்டது

உசாத்துணை

வெளி இணைப்புகள் 

 

question mark butterfly on the UF / IFAS Featured Creatures Web site

வரியன்கள் (பட்டாம்பூச்சிக்குடும்பம்)
சே. ஜெயானந்தமூர்த்தி

சேனாதிராஜா ஜெயானந்தமூர்த்தி (பிறப்பு: 16 செப்டம்பர் 1965) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

வாழ்க்கைக் குறிப்பு
ஜெயானந்தமூர்த்தி வீரகேசரி, தமிழ்நெட் ஆகியவற்றின் செய்தியாளராகப் பணியாற்றியவர்.

ஜெயானந்தமூர்த்தி 2004 நாடாளுமன்றத் தேர்தலில் விடுதலைப் புலிகளால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டார். 44,457 விருப்பு வாக்குகள் பெற்று நாடாளுமன்றத்திற்குத் தெரிவானார்.

ஜெயானந்தமூர்த்தியும், அவரது குடும்பத்தினரும் தமிழ் மக்கள் விடுதலைப் புலிகள் என்ற துணை இராணுவக் குழுவினரால் அடிக்கடி அச்சுறுத்தல்களுக்கு உள்ளாகி வந்தனர்.. இதனை அடுத்து இவர் ஐக்கிய இராச்சியத்திற்கு புலம் பெயர்ந்தார்.

2010 மே மாதத்தில் இவர் நாடு கடந்த தமிழீழ அரசு உறுப்பினராகத் தேர்ந்தெடுக்கப்பட்டார்..

மேற்கோள்கள் 

1965 பிறப்புகள்
வாழும் நபர்கள்
இலங்கையின் 13வது நாடாளுமன்ற உறுப்பினர்கள்
மட்டக்களப்பு மாவட்ட நபர்கள்
இலங்கை இந்துக்கள்
இலங்கைத் தமிழ் ஊடகவியலாளர்கள்
இலங்கைத் தமிழ் அரசியல்வாதிகள்
இலங்கைத் தமிழ் ஆசிரியர்கள்
தமிழ்த் தேசியக் கூட்டமைப்பு அரசியல்வாதிகள்
நாடு கடந்த தமிழீழ அரசின் உறுப்பினர்கள்
பிரித்தானிய இலங்கைத் தமிழ் வம்சாவளி மக்கள்
இருபத்தொராம் நூற்றாண்டு இலங்கை அரசியல்வாதிகள்
இம்ரான் மகரூப்

இம்ரான் மகரூப் (Imran Maharoof, பிறப்பு: 1 செப்டம்பர் 1983) இலங்கை முசுலிம் அரசியல்வாதியும், நாடாளுமன்ற உறுப்பினரும் ஆவார்.

ஆரம்ப வாழ்க்கை
திருகோணமலை மாவட்டம், கிண்ணியாவைப் பிறப்பிடமாகக் கொண்ட இம்ரான் மகரூப் முன்னாள் அமைச்சர் எம். ஈ. எச். மகரூப்பின் மகனும், நாடாளுமன்ற உறுப்பினர் எம். ஏ. எம். மகரூப்பின் உறவினரும் ஆவார். கொழும்பு றோயல் கல்லூரியில் கல்வி பயின்ற இம்ரான் கொழும்புப் பல்கலைக்கழகத்தில் முகாமைத்துவம், மற்றும் வங்கியியலில் கற்கை நெறிப் பட்டத்தையும் பெற்றவர். தனியார் வங்கி ஒன்றில் 2004 முதல் 2010 வரை பணியாற்றினார்.

அரசியலில்
மகரூப் 2010 நாடாளுமன்றத் தேர்தலில் ஐக்கிய தேசியக் கட்சியின் சார்பாக ஐக்கிய தேசிய முன்னணியின் வேட்பாளர்களில் ஒருவராக திருகோணமலை மாவட்டத்தில் போட்டியிட்டார். 19,665 விருப்பு வாக்குகள் பெற்றுத் தோல்வியடைந்தார். பின்னர் அவர் 2012 மாகாணசபைத் தேர்தலில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார்.

மகரூப் நல்லாட்சிக்கான ஐக்கிய தேசிய முன்னணியின் வேட்பாளராக 2015 நாடாளுமன்றத் தேர்தலில் போட்டியிட்டு 32,582 விருப்பு வாக்குகள் பெற்று நாடாளுமன்றம் சென்றார். 2020 நாடாளுமன்றத் தேர்தலில் ஐக்கிய தேசியக் கட்சியில் இருந்து பிரிந்து போட்டியிட்ட ஐக்கிய மக்கள் சக்தியின் வேட்பாளராகப் போட்டியிட்டு வெற்றி பெற்றார்.

தேர்தல் வரலாறு

மேற்கோள்கள்

வெளி இணைப்புகள்
 

1983 பிறப்புகள்
கொழும்பு றோயல் கல்லூரி பழைய மாணவர்கள்
வாழும் நபர்கள்
இலங்கையின் 15வது நாடாளுமன்ற உறுப்பினர்கள்
இலங்கையின் 16வது நாடாளுமன்ற உறுப்பினர்கள்
கிழக்கு மாகாண சபை உறுப்பினர்கள்
திருகோணமலை மாவட்ட நபர்கள்
இலங்கை முசுலிம் அரசியல்வாதிகள்
இலங்கை முசுலிம்கள்
ஐக்கிய தேசியக் கட்சி அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
செலீனியம் இருசல்பைடு

செலீனியம் இருசல்பைடு (Selenium disulfide) என்பது SeS2 என்ற மூலக்கூற்று வாய்ப்பாடு கொண்ட ஒரு கனிம வேதிச் சேர்மமாகும். கந்தகம், செலீனியம் இரண்டு தனிமங்களும் சங்கிலி மற்றும் வளையமாதலில் பெரிதும் பங்கேற்கின்றன. இதனால் இவ்விரண்டு தனிமங்கள் இணைந்து உருவாகும் பல்வேறு கலப்புலோகங்கள் அறியப்படுகின்றன. செலீனியம் இருசல்பைடு,  கந்தக ஈராக்சைடிற்கு ஒத்தவரிசைச் சேர்மம் அல்ல.

மருத்துவத்தில் செலீனியம் இருசல்பைடு  
முடிக்கழுவிகளில் பூஞ்சையெதிர்ப்பியாக செலீனியம் இருசல்பைடு சேர்க்கப்பட்டு வணிக ரீதியாக விற்பனை செய்யப்படுகிறது. உச்சந்தலையில் பொடுகு மற்றும் தோலுமியாக்கி பூஞ்சையுடன் ஊறல் தோலழற்சி போன்றவற்றுக்கான சிகிச்சையில் செலினியம் இருசல்பைடு பயன்படுகிறது. அமெரிக்காவில் 1% செறிவு மற்றும் 2.5% செறிவுகளில் செலீனியம் இருசல்பைடு கடைகளில் விற்பனைக்குக் கிடைக்கிறது. மருத்துவர்களின் பரிந்துரைக்கு மட்டும் விற்கப்படும் 2.5% செலினியம் இருசல்பைடு உடலில் காணப்படும் ஒரு வகை பூஞ்சை நோயான தோல்படைக்கு சிகிச்சையாகப் பயன்படுத்தப்படுகிறது.

வேதியியல் உள்ளமைப்பு 

செலீனியம் இருசல்பைடு தோராயமான SeS2  அமைப்பைக் கொண்டிருப்பதால் இது சில நேரங்களில் செலீனியம் சல்பைடு என்றும் அழைக்கப்படுகிறது. ஒரு முழுமையான வேதிச் சேர்மம் என்ற பகுப்புக்கு உட்படாததால் இதை விற்பனைக்காத் தயாரிக்கப்படும் மருந்துப் பொருளாகப் பயன்படுத்துகிறார்கள். 1:2. விகிதத்தில் செலீனியம் மற்றும் கந்தகம் தனிமங்கள் இணைந்து சங்கிலிவளையக் கலவைகள் உருவாகின்றன. இவ்வளையக் கலவைகளில் செலீனியமும் கந்தகமும் SenS8−n. என்ற பொது வாய்ப்பாட்டின் அடிப்படையில் வளையங்களில் இடம்பெறுகின்றன. முடியின் நிறம் மாற்றவும் முடிச்சாயங்களின் நிறத்தை மாற்றவும் செலீனியம் இருசல்பைடு பெரிதும் உதவுகிறது. உலோக அணிகலன்கள் தொழிலிலும் நிறம் மாற்றும் செயல்களுக்கு இதைப் பயன்படுத்துகிறார்கள்.

பிற செலீனியம சல்பைடுகள் 
பல செலீனியம் சல்பைடுகள் அறியப்படுகின்றன. அணுக்கருக் காந்த ஒத்ததிர்வு நிறமாலையியல் (NMR) சோதனைகளில் 77Se பயன்படுத்தப்படுகிறது. சால்கோசென்களின் வளைய உள்ளிடை மாற்றத்திலும் இவை பயன்படுகின்றன.. செலீனியம் ஒருசல்பைடு (SeS) மட்டுமே விலங்குகளில் புற்றுநோய் உண்டாக்கும் ஊக்கியாகச் செயல்படும் செலீனியம் சேர்மம் என அறியப்படுகிறது. கடந்த காலத்தில் செலீனியம் ஒருசல்பைடுடன் தனிமநிலை செலீனியம் மற்றும் கந்தகம் பயன்படுத்தப்பட்டு மருந்துகள் தயாரிக்கப்பட்டதால் மருந்துகளின் சரியான உட்பொதிவு வடிவம் அறிதலில் குழப்பமே நிலவுகிறது.

மேற்கோள்கள்

உசாத்துணை 

பூஞ்சை எதிர்ப்பிகள்
செலீனியம் சேர்மங்கள்
சல்பைடுகள்
ஒப்பனை வேதிப்பொருட்கள்
உலக சுகாதார அமைப்பின் அத்தியாவசிய மருந்துகள்
சிவப்பு நீலன்

சிவப்பு நீலன் அல்லது சிவப்பு விகடன் (red Pierrot, Talicada nyseus) என்பது இந்திய தீபகற்பத்திலும் தென் கிழக்கு ஆசியாவிலும் காணப்படும் சிறிய பட்டாம்பூச்சியாகும். இது நீலன்கள் குடும்பத்தைச் சேர்ந்தது. இது 3 – 3.5 செ.மீ சிறகு அகலத்தைக் கொண்டதும், மேற் சிறகு கருப்பாகவும் கீழ்ச்சிறகு அடிப்பபுதியில் செம்மஞ்சளும் காணப்படும்.|Charles Thomas Bingham, 1907

உசாத்துணை

வெளி இணைப்புகள் 

 HOSTS database, NHM, UK 
 ASEAN biodiversity database

நீலன்கள் (பட்டாம்பூச்சிக்குடும்பம்)
அப்போலோ (பட்டாம்பூச்சி)

அப்போலோ (Apollo, Parnassius apollo) அழகிகள் என்பது குடும்பப் பட்டாம்பூச்சி ஆகும்.

வளர்ந்த பட்டாம்பூச்சிகள் நடு கோடைகாலத்தில் பூக்களில் மலர்த்தேன் அருந்துவதைக் காணலாம். பெண்கள் குளிர்கால இறுதியில் முட்டையிட்டு, வசந்த காலத்தில் பொரிக்கின்றன.

உசாத்துணை

வெளி இணைப்புகள் 
Funet Taxonomy, distribution and images
P. apollo images  at  Consortium for the Barcode of Life
 European Butterflies and Moths
 
 

அழகிகள் (பட்டாம்பூச்சிக்குடும்பம்)
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
நள்ளிரவில் சுதந்திரம் (நூல்)

நள்ளிரவில் சுதந்திரம் (Freedom at Midnigh), டொமினிக் லேப்பியரும் லேரி காலின்ஸ்சும் எழுதி, வி.என்.ராகவனும் மயிலை பாலுவும் தமிழில் மொழிபெயர்த்த, இந்தியா விடுதலை பெற்ற வரலாற்றினைக் கூறும்  நூலாகும்.

அமைப்பு 
இந்நூல் ஆளவும் அடிமைப்படுத்தவும் விதிக்கப்பட்ட ஓர் இனம், இந்தியாவைக் கடவுளிடம் விடுங்கள், வரலாற்றில் பெரும் சிக்கலான பிரிவு, உலகம் உறங்கிய வேளையில், சுதந்திரத்தின் அழகிய விடியல் என்ற தலைப்புகள் உள்ளிட்ட 20 தலைப்புகளைக் கொண்டமைந்துள்ள நூலாகும். நூலின் இறுதியில் நூல் பட்டியல், குறிப்புகள், பெயர் முதற் குறிப்பகராதி ஆகியன தரப்பட்டுள்ளன.

மேற்கோள்கள் 

1997 தமிழ் நூல்கள்
ஆங்கிலம்-தமிழ் மொழிபெயர்ப்பு நூல்கள்
தேசிய நீதித்துறை தகவல் கட்டமைப்பு

தேசிய நீதித்துறை தகவல் கட்டமைப்பு, இந்தியா முழுவதும் உள்ள மாவட்ட நீதிமன்றங்கள், உயர்நீதிமன்றங்கள் மற்றும் உச்ச நீதிமன்றத்தில்  நிலுவையில் உள்ள வழக்குகளின் விவரங்கள் குறித்து  அனைவரும் அறிய தேசிய நீதித்துறை தகவல் கட்டமைப்பு என்ற  இணையதளம் உதவுகிறது. இந்த இணையதளத்தில் வழக்குகள் குறித்த புள்ளிவிவரங்கள் நாள்தோறும் பதிவேற்றப்படும். இவ்வசதியை 19 செப்டம்பர் 2015 அன்று உச்ச நீதிமன்ற நீதியரசர் புதுதில்லியில் துவக்கியுள்ளார்.

மேற்கோள்கள்

வெளி இணைப்புகள்
 நீதித்துறை தகவல் கட்டமைப்பின் இணையதளம்

தகவல் தொழில்நுட்பம்
தகவல் வெளிப்படுத்தல்
சிபிஎம் கலை அறிவியல் கல்லூரி, கோயம்புத்தூர்

சிபிஎம் கலை அறிவியல் கல்லூரி
இந்தியாவின் தமிழ்நாட்டில் கோவையில் கோவைப் புதூரில் இயங்கிவரும் கலை அறிவியல் கல்லூரியாகும். பாரதியார் பல்கலைக்கழகத்தின் இணைப்புக் கல்லூரியாக விளங்கி வருகிறது.
பாரதியார் பல்கலையில் வேதியியல் பிரிவில் தனித்துவம் வாய்ந்த கல்லூரியாக திகழ்ந்தது
கணிதவியலில் அணைத்து கல்லூரிகளுக்கும் முன்னோடியாக கணித பேராசியர்களை கொண்ட கல்லூரி 
Dr. K. Govindarajalu (21.08.2012  -  20-08-2015) Bharathiyar university SDE DIRECTOR , CBM கல்லூரியில் பணிபுரிந்தவர்

பாடப் பிரிவுகள் 
இளநிலைப் பட்டப் படிப்புகளையும் முதுகலைப் பட்டப் படிப்புகளையும் வழங்கி வருகிறது. இக்கல்லூரியில் அரசு உதவிபெறும் வகுப்புகளும், சுயநிதி வகுப்புகளும் உள்ளன.

மேற்கோள்கள்

வெளி இணைப்புகள் 
அதிகாரப்பூர்வ இணையதளம்

கோயம்புத்தூரிலுள்ள பல்கலைக்கழகங்களும் கல்லூரிகளும்‎
கோயம்புத்தூர் மாவட்டக் கலை மற்றும் அறிவியல் கல்லூரிகள்
தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பாரதியார் பல்கலைக்கழக இணைவுக்கல்லூரிகள்
செலீனியம் ஆக்சி இருகுளோரைடு

செலீனியம் ஆக்சி இருகுளோரைடு (Selenium oxydichloride) என்பது SeOCl2.  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். நீர்மமாகக் காணப்படும் இச்சேர்மத்தின் மின்கடவாப்பொருள் மாறிலி மதிப்பு 55 மற்றும் உயர் மின்கடத்துகை எண்மதிப்பும் கொண்டுள்ளது. இக்காரணங்களால் இச்சேர்மம் ஒரு கரைப்பானாக கவனத்தை ஈர்க்கிறது. அமைப்பின் அடிப்படையில் இது  தையோனைல் குளோரைடை ஒத்திருக்கிறது மற்றும் இருமெத்தில் சல்பாக்சைடு இதற்கான வழங்கு கரைப்பானாக உள்ளது.

தயாரிப்பு மற்றும் வினைகள் 
செலீனியம் ஈராக்சைடை இருகுளோரோ செலீனியசமிலத்துடன் சேர்த்து தொடர்ந்து நீர்நீக்கம்: செய்வதன் மூலமாக செலீனியம் ஆக்சி இருகுளோரைடைத் தயாரிக்கலாம். இம்முறை தவிர செலீனியம் ஆக்சி இருகுளோரைடை பல்வேறு முறைகளில் தயாரிக்க முடியும்.
SeO2  +  2 HCl   →  Se(OH)2Cl2
Se(OH)2Cl2   →  SeOCl2  +  H2O
செலீனியம் ஈராக்சைடும் செலீனியம் நாற்குளோரைடும் சேர்ந்து மறுபகிர்வு வினையின் மூலம் தயாரிக்கும் தொகுப்பு முறையே அசலான தயாரிப்பு முறையாகும். இச்சேர்மம் உடனடியாக நீராற்பகுப்பு அடைகிறது.

மேற்கோள்கள்

இவற்றையும் காண்க 
 செலீனியம் ஆக்சிபுரோமைடு SeOBr2
 செலீனசமிலம் H2SeO3

செலீனியம்(IV) சேர்மங்கள்
ஆக்சோ ஆலைடுகள்
ஆத்திரேலிய நிற அழகி

ஆத்திரேலிய நிற அழகி (Australian painted lady, Vanessa kershawi) என்பது ஆத்திரேலியாவில் அதிகம் காணப்படும் பட்டாம்பூச்சி ஆகும்.

இது வரியன்கள் குடும்பத்தையும், வலசை போகும் 22 இனங்களைக் கொண்ட வனேசா இனத்தையும் சார்ந்தது.

உசாத்துணை

வெளி இணைப்புகள் 

CSIRO Ecowatch Australia, Vanessa kershawi 
Wildlife of Sydney, Australian Painted Lady, Blue Spotted Painted Lady Fact File 

வரியன்கள் (பட்டாம்பூச்சிக்குடும்பம்)
ஏரிசு (தொன்மவியல்)

ஏரிசு (Eris) என்பவர் கிரேக்கத் தொன்மவியலில் காணப்படும் ஒரு பெண் கடவுள் ஆவார். உரோமத் தொன்மவியலில் இவருக்கு ஒப்பானவர் டிசுகார்டியா ஆவார். இவர் கிரேக்கத் தொன்மவியலுக்கு அமைவாக குழப்பம், பூசல், பேதம் ஆகியவற்றுக்கான கடவுள் ஆவார். இவரைப் பிரதிநிதித்துவப்படுத்தும் அடையாளம் தங்க அப்பிள் ஆகும்.

மேற்கோள்கள்

வெளி இணைப்புகள்

 Goddess Eris at Theoi.com, ancient texts and art
 Hesiod’s Works And Days
 Hesiod’s Theogony
 Homer’s Iliad
 Homer's Iliad at Gutenberg (there are many different translations at Gutenberg)
கிரேக்கத் தொன்மவியல்
கிரேக்கக் கடவுளர்